## Baggrundstekster om udviklingsstrategi og kommuneplan:

Svendborg Kommunes kommunalbestyrelse præsenterer nu sit bud på kommunens udviklingsstrategi 2023-2035 - ’FRA MERE TIL BEDRE – Fremtidens Svendborg’.

Kommunalbestyrelsen vil rigtig gerne tage imod bemærkninger til strategien, inden den skal lægges op til endelig politisk vedtagelse i august 2023.

Alle kan indsende kommentarer om udviklingsstrategien til politikerne i den offentlige høring, ligesom alle kan indsende konkrete idéer og forslag til kommuneplanen.

Høringsfasen for både strategi og kommuneplan varer fra den 17. april til og med den 12. juni 2023.

Udviklingsstrategien beskriver kommunalbestyrelsens ambitioner og ønsker for Svendborg-egnens langsigtede udvikling. Den tegner en vision af fremtidens Svendborg, som vi allerhelst så det:

**”I Svendborg gør vi det vigtigste bedre i stedet for at stræbe efter mere, større, flere og hurtigere. Vi giver tid, rum og mulighed for, at alle kan leve og skabe det gode liv her.**

**Vi har samtidig udsyn: Blik for, hvordan Svendborgs særlige ekspertiser og fordele kan blive til gunst for verden – og være med til at sikre vores grundlag for det gode liv. Svendborgs styrker er vores råstof og kompas for udviklingsarbejdet, der skaber bedre erhverv, oplevelser, viden og vigtig arbejdskraft rundt om vores kernevelfærd.”**

Udviklingsstrategien er blevet til i tæt samarbejde med borgere, virksomheder, foreninger og organisationer og hviler på fem udvalgte styrker, som udviklingen skal tage afsæt i:

* Naturen – rammen om det gode liv
* Det maritime – erhverv og kulturarv
* Turismen – natur, kultur, ro og autenticitet
* Uddannelse – tid til indsigt og plads til udsyn
* Kulturen – en del af det gode liv

**Det fysiske rum: Kommuneplan 2024**

Udviklingsstrategien danner også grundlaget for revision af kommuneplanen. Det er kommuneplanen, der sætter kursen for kommunens *fysiske* udvikling og anvendelsen af kommunens arealer i de næste 12-år. Det har bl.a. betydning for udviklingen på Svendborg Havn, men også alle andre steder i kommunen, hvor der er ønsker om at udvikleprojekter, bygge, anlægge – eller om at lade være.

Kommuneplanen følger således op på og konkretiserer de ovenstående strategiske styrker, og har samtidig fokus på temaerne:

* Klima
* Erhverv
* Bosætning og lokalområder
* Fremtidens havn.

Klik ind her for at se selve udviklingsstrategien og Kommuneplanen: udviklingsstrategi.svendborg.dk

Under ’Sådan deltager du i debatten’ kan du indsende dine egne bemærkninger til Udviklingsstrategien og mere konkrete idéer og forslag til kommuneplanen.

Alle bidrag bliver samlet til Kommunalbestyrelsen til endelig vedtagelse af udviklingsstrategien i august 2012 og den efterfølgende revision af Kommuneplanen.

## Grundtekst – Kun om Kommuneplan 2024

## til fx nyhedsbreve, direkte mails, social medie-opslag

*Hvad skal vi vægte, når vi planlægger den fysiske udvikling i Svendborg Kommune fremover?*

Kommunalbestyrelsen skal hvert fjerde år vedtage en kommuneplan, som fastlægger retningslinjerne for kommunens fysiske udvikling i de kommende 12 år.

For eksempel:

* Hvordan skal byerne udvikle sig?
* Hvor kan der være butikker?
* Hvordan tænker vi klimatilpasning og klimavenlighed ind?
* Hvor er der særlige natur- og kulturværdier?

Og meget mere…

Kommuneplanen dækker hele kommunen, både byerne og lokalområderne på egnen.

I den nye kommuneplan skal vi arbejde med at sikre fysiske rammer, som især understøtter de udvalgte svendborgensiske styrker i udviklingsstrategien ’Fra mere til bedre’.

Altså: Hvad kan understøtte de fysiske rammer for

* Naturen – rammen om det gode liv
* Det maritime – erhverv såvel som kulturarv
* Turismen – natur, kultur, ro og autenticitet
* Uddannelse – tid til indsigt og plads til udsyn
* Kulturen – en del af det gode liv

Alle fem styrker får særlig opmærksomhed i arbejdet med kommuneplanen.

Derudover vil vi i den fysiske planlægning af kommunen, i Kommuneplanen, arbejde med temaerne:

* Klima
* Erhverv
* Fremtidens Havn
* Lokalområder & Bosætning

Som optakt til den nye Kommuneplan 2024 vil vi rigtig gerne have jeres forslag og idéer til, hvad der skal til for at løfte den fysiske udvikling inden for de forskellige temaer.

Klik ind her for at læse mere om temaerne og måske endda give dit besyv med senest den 12. juni 2023: udviklingsstrategi.svendborg.dk